### Beslutning

Godkendt.

Afbud: Nicklas Petersen

### Sagsfremstilling

## Resume og sagens baggrund

Ifølge miljøbeskyttelseslovens § 32 c har kommunalbestyrelsen pligt til årligt at drøfte forsyningsforholdene i kommunen med Kalundborg Forsyning (Spildevandsforsyningsselskabet). Det er ikke udspecificeret i loven eller i delegationsplanen, at det skal ske på et kommunalbestyrelsesmøde, så derfor holdes mødet på administrativt niveau med orientering til Teknik- og Miljøudvalget.

## Indstillinger

Chefen for Plan, Byg og Miljø indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Ved drøftelse af forsyningsforholdene i Kalundborg Kommune for 2024, som blev afholdt 10. december 2024, blev status for Kalundborg Forsynings projekter i spildevandsplanen gennemgået. Denne status kan ses i bilag 1.

Status er derudover, at der sat gang i opfølgningen på separatkloakering i [adresse], Ubby/Jerslev og [adresse]. Ejerne der har fejltilsluttet deres kloakker i disse områder vil blive kontaktet og påbudt at lovliggøre forholdene i 2025. Dette er en del af indsatserne for at mindske spildevandstilledningen til vandløbene [adresse] og Bækken.

Der er desuden fortsat gang i opfølgningen på, om påbud om forbedret spildevandsrensning til ejendomme i det åbne land givet i perioden 2012-2021, er efterkommet. Opfølgningen på dette og på separatkloakeringssagerne vil medføre en del opfølgningsarbejde, herunder politianmeldelser af dem, som efter 3 års påbudsfrist og en efterfølgende ½ års indskærpelsesfrist fortsat ikke har forbedret spildevandsrensningen.

Status for påbud givet til ejendomme i det åbne land kan ses i bilag 2.

## Økonomiske konsekvenser

Ingen.